**PRILOG I**

PROJEKTNI ZADATAK

Organizacija i provedba Nacionalnog projekta biodinamičke poljoprivredne proizvodnje – tematskog projekta razvoja i popularizacije biodinamičke poljoprivrede u Hrvatskoj

**PROJEKT**

Organizacija i provedba Nacionalnog projekta biodinamičke poljoprivredne proizvodnje

SADRŽAJ

[1. OPIS USLUGE 3](#_Toc134001812)

[2. SVRHA PROJEKTNOG ZADATKA 3](#_Toc134001813)

[3. SPECIFIKACIJA PROJEKTNOG ZADATKA 3](#_Toc134001814)

[4. POTREBNE KVALIFIKACIJE I ISKUSTVO 6](#_Toc134001815)

[5. PROCJENJENA VRIJEDNOST PROJEKTNOG ZADATKA 6](#_Toc134001816)

[6. NAČIN IZVRŠENJA USLUGE 6](#_Toc134001817)

[7. ROK, NAČIN I UVJETI PLAĆANJA 7](#_Toc134001818)

# OPIS USLUGE

Predmet nabave su usluge vanjskog stručnjaka - organizacija i provedba Nacionalnog projekta biodinamičke poljoprivredne proizvodnje – tematskog projekta razvoja i popularizacije biodinamičke poljoprivrede u Hrvatskoj Tražena usluga obuhvaća organizaciju aktivnosti (manifestacija, edukacija, demonstracija, radionica, stručnih skupova kao i izdavanje literature) s općim ciljem popularizacije biodinamičke proizvodnju u Hrvatskoj i promocije biodinamičkih proizvoda, s rokom provedbe najkasnije do 31. svibnja 2025. godine ili do izvršenja ugovorenoga.

# SVRHA PROJEKTNOG ZADATKA

Biodinamička proizvodnja predstavlja svojevrsni nad - standard ekološke proizvodnje. Ministarstvo poljoprivrede želi potaknuti biodinamičku proizvodnju u Hrvatskoj i promovirati biodinamičke proizvode u svim segmentima našeg društva. Ovim projektom obuhvaćene su odgojno-obrazovne ustanove, znanstvene i stručne ustanove kao i sami poljoprivredni proizvođači. Odabrani ponuditelj će prema uputama naručitelja organizirati provedbu te osigurati sve materijale za provedbu sljedećih aktivnosti:

1. Manifestacija na temu biodinamičkog uzgoja
2. Radionica za polaznike vrtića i učenike osnovnih škola
3. Edukacija za učenike srednjih škola
4. Seminar za studente sveučilišta i veleučilišta
5. Radionice o biodinamičkoj poljoprivredi – demonstracija za poljoprivredne proizvođače
6. Organizacija stručnih skupova ili edukacijskih stručnih putovanja iz područja ekološke i biodinamičke poljoprivrede
7. Edukacija izvođača
8. Izdavanje stručne literature o biodinamičkoj proizvodnji

# SPECIFIKACIJA PROJEKTNOG ZADATKA

Organizacija i provedba Nacionalnog projekta biodinamičke poljoprivredne proizvodnje je podijeljena na osam aktivnosti:

1. **Manifestacija** **na temu biodinamičkog uzgoja**

Potrebno je organizirati manifestaciju na temu biodinamičkog uzgoja putem koje se opća javnost želi informirati o prednostima konzumacije lokalno proizvedene hrane i hrane proizvedene po ekološkim i biodinamičkim principima. Cilj ove manifestacije je okupiti, informirati te educirati poljoprivredne proizvođače ali i potrošače. Ova aktivnost ima za cilj uključivanje što više poljoprivrednih proizvođača u biodinamičku proizvodnju te informiranje što više potrošača o prednostima ekološke i biodinamičke hrane.

Ciljna razina je provedba minimalno 1 manifestacije na godišnjoj razini.

Organizacija obuhvaća sljedeće usluge:

* Osiguranje prostora za adekvatan broj sudionika
* Organizacija i tehnička priprema prostora
* Priprema radnih i promotivnih materijala
* Osigurati dolazak stručnjaka iz područja

Prihvatljivi troškovi obuhvaćaju: putne troškove, dnevnice, troškove smještaja za izvođača i gostujuće predavače, troškove radnih i promotivnih materijala, troškove oglašavanja i troškove najma opreme.

1. **Radionica za polaznike vrtića i učenike osnovnih škola**

U suradnji s vrtićima i osnovnim školama u Republici Hrvatskoj potrebno je održati radionice za polaznike vrtića i učenike osnovnih škola. Kroz ovu aktivnost djeca predškolske i školske dobi trebaju dobiti osnovne informacije o proizvodnji hrane općenito i o biodinamičkoj proizvodnji kao načinu proizvodnje hrane koji je u skladu s prirodom, bez negativnog utjecaja na okoliš. Kroz ovu aktivnost moguća je i uspostava pokaznih gredica ukoliko ustanova ima takvu mogućnost.

Ciljna razina je provedba minimalno 5 radionica na godišnjoj razini.

Organizacija obuhvaća sljedeće usluge:

* Kontaktirati i koordinirati sudjelovanje djece/učenika na radionici
* Priprema radnih materijala
* Uspostava pokaznih gredica (ukoliko ustanova ima takvu mogućnost)

Prihvatljivi troškovi obuhvaćaju: putne troškove, dnevnice, troškove smještaja za izvođača i troškove radnih materijala.

1. **Edukacija za učenike srednjih škola**

U suradnji sa srednjim školama u Republici Hrvatskoj koje provode poljoprivredne, prehrambeno biotehnološke i hotelijerske obrazovne programe potrebno je održati edukaciju za učenike srednjih škola. Kroz ovu aktivnost učenici srednjih škola upoznaju se s osnovama biodinamičke proizvodnje te stječu uvid u ovu poljoprivrednu praksu kao jedan od alternativnih načina proizvodnje hrane koji je u skladu s prirodom i bez negativnog utjecaja na okoliš. Kroz ovu aktivnost moguća je i uspostava pokaznih gredica/polja/nasada ukoliko ustanova ima takvu mogućnost. Ciljna razina je provedba minimalno 5 edukacija na godišnjoj razini.

Organizacija obuhvaća sljedeće usluge:

* Kontaktirati i koordinirati sudjelovanje učenika na radionici
* Priprema radnih materijala
* Uspostava pokaznih gredica/polja/nasada (ukoliko ustanova ima takvu mogućnost)

Prihvatljivi troškovi obuhvaćaju: putne troškove, dnevnice, troškove smještaja izvođača i troškove radnih materijala.

1. **Seminar za studente sveučilišta i veleučilišta**

U suradnji sa sveučilištima i veleučilištima u Republici Hrvatskoj koja provode poljoprivredne, prehrambeno biotehnološke i hotelijerske obrazovne programe potrebno je održati seminar na temu biodinamičke poljoprivrede. Kroz ovu aktivnost studenti se upoznaju s biodinamičkom proizvodnjom te stječu uvid u ovu poljoprivrednu praksu kao jedan od alternativnih načina proizvodnje hrane koji je u skladu s prirodom i bez negativnog utjecaja na okoliš.

Ciljna razina je provedba minimalno 3 seminara na godišnjoj razini.

Organizacija obuhvaća sljedeće usluge:

* Kontaktirati i koordinirati sudjelovanje učenika na radionici
* Priprema radnih materijala

Prihvatljivi troškovi obuhvaćaju: putne troškove, dnevnice, troškove smještaja za izvođača i troškove radnih materijala.

1. **Radionice o biodinamičkoj poljoprivredi – demonstracija za poljoprivredne proizvođače**

Održavanje praktičnih radionica – demonstracija vezanih uz biodinamičku proizvodnju i izradu biodinamičkih pripravaka. Kroz ovu aktivnost postojeći kao i novi biodinamički proizvođači upoznaju se sa praktičnim aspektima biodinamičke proizvodnje te se upoznaju i razmjenjuju iskustva i najbolje prakse.

Ciljna razina je provedba minimalno 2 demonstracije na godišnjoj razini.

Organizacija obuhvaća sljedeće usluge:

* Kontaktirati i koordinirati sudjelovanje proizvođača na radionici
* Priprema radnih materijala

Prihvatljivi troškovi obuhvaćaju: putne troškove, dnevnice, troškove smještaja za izvođača i gostujuće predavače, troškove radnih i promotivnih materijala, troškove oglašavanja i troškove najma opreme.

1. **Organizacija stručnog skupa/studijskog putovanja**

Organizacija stručnog skupa/studijskog putovanja u zemlji ili inozemstvu s ciljem razmjene iskustava i najboljih praksi te kontinuiranog usavršavanja. Kroz ovu aktivnost stručnjaci zainteresirani za biodinamičku proizvodnju kao i postojeći i novi biodinamički proizvođači upoznaju se sa praktičnim aspektima biodinamičke proizvodnje te razmjenjuju iskustva i najbolje prakse

Ciljna razina je organizacija minimalno 1 stručnog skupa/studijskog putovanja na godišnjoj razini.

Organizacija obuhvaća sljedeće usluge:

* Kontaktirati i koordinirati sudjelovanje stručnjaka i proizvođača
* Priprema radnih materijala

Prihvatljivi troškovi obuhvaćaju: putne troškove, dnevnice, troškove smještaja za izvođača i gostujuće predavače, troškove radnih i promotivnih materijala, troškove oglašavanja i troškove najma opreme.

1. **Edukacija izvođača**

Izvođač održava svoju educiranost u području biodinamičke proizvodnje sudjelovanjem na znanstvenim i stručnim skupovima na temu biodinamičke poljoprivrede radi kontinuiranog praćenja najnovijih istraživanja i rezultata metode biodinamičke poljoprivrede kao i utjecaja iste na okolišne indikatore te se uključuje u edukacije za savjetnike u biodinamičkoj proizvodnji.

Ciljna razina je sudjelovanje na minimalno 1 edukaciji na godišnjoj razini.

Prihvatljivi troškovi obuhvaćaju: putne troškove, dnevnice, troškove smještaja za izvođača.

1. **Izdavanje stručne literature o biodinamičkoj proizvodnji**

Literatura u području biodinamičke proizvodnje je vrlo oskudna, pogotovo na hrvatskom jeziku. Izvođač se obvezuje objaviti minimalno 1 publikaciju na temu biodinamičke poljoprivrede na godišnjoj razini.

Prihvatljivi troškovi obuhvaćaju: nabavku stručne literature, trošak autorskih prava, trošak prijevoda i lekture, trošak grafičke pripreme i dizajna, trošak tiska.

# POTREBNE KVALIFIKACIJE I ISKUSTVO

Izvođač treba posjedovati odgovarajuća stručna znanja o biodinamičkoj proizvodnji što dokazuje uvrštenjem na popis edukatora međunarodne organizacije Biodynamic Federation Demeter International.

# PROCJENJENA VRIJEDNOST PROJEKTNOG ZADATKA

Procijenjena vrijednost bez PDV-a: 25.800 EUR

Izvor financiranja: T819070 NACIONALNI PROJEKT BIODINAMIČKE POLJOPRIVREDNE PROIZVODNJE

# NAČIN IZVRŠENJA USLUGE

Ponuditelj se obvezuje osigurati stručne, materijalne i sve druge (potrebne) preduvjete za izvršenje aktivnosti u punom opsegu definiranom projektnim zadatkom.

Ponuditelj će obveze preuzete ovim projektnim zadatkom obavljati po pravilima struke, vodeći se najvišim profesionalnim, etičkim i stručnim standardima. Ponuditelj odgovara za kvalitetno, profesionalno i pravovremeno obavljen posao naveden u opsegu poslova.

# ROK, NAČIN I UVJETI PLAĆANJA

Naručitelj i Ponuditelj imenovat će osobe odgovorne za praćenje realizacije projekta, koje će biti zadužene za koordiniranje, vođenje i praćenje izvršenja odredbi ovog Projekta, te će pisanim putem razmijeniti podatke o koordinatorima, načinu i sredstvima komunikacije.

Ponuditelj preuzima obvezu izvršiti sve elemente i puni opseg aktivnosti određenih ovim projektnim zadatkom najkasnije do 31. svibnja 2025. godine.

Naručitelj će plaćanje za provedene aktivnosti izvršavati kvartalno, po izvršenju pojedinih dijelova aktivnosti obuhvaćenih projektnim zadatkom. Aktivnosti koje se provode u okviru ove usluge su definirane su točkom 2. projektnog zadatka. Minimalne ciljne razine provedbe za pojedine aktivnosti definirane su točkom 3. projektnog zadatka.

Naručitelj će plaćanje za provedene aktivnosti izvršavati na temelju ispostavljenog računa i zapisnika o provedenim aktivnostima koji supotpisuju predstavnik naručitelja i predstavnik izvršitelja.

Zapisnikom mogu biti obuhvaćene sve provedene aktivnosti i troškovi u skladu s točkom 3. projektnog zadatka (organizacija i provedba manifestacije, radionice, edukacije, seminara, stručnog skupa, studijskog putovanja, sudjelovanja na edukaciji te izdavanje publikacije).

Procedura verifikacije kvartalnog izvršenja usluge:

* Ispostavljeni račun
* Zapisnik potpisan od predstavnik naručitelja i predstavnik izvršitelja

Nakon što je usluga izvršena u cijelosti, izvođač će dostaviti završno godišnje izviješće o svim provedenim aktivnostima.

Očekivani pokazatelji učinka provedbe aktivnosti iz točke 2. su:

1. postignute ciljne razine provedbe za svaku aktivnost iz točke 2. projektnog zadatka
2. broj evidentiranih biodinamičkih proizvođača – porast od 10% na godišnjoj razini.

Nakon izvršene usluge i dostave završnog izviješća od strane izvođača, naručitelj će verificirati da su ostvareni pokazatelji učinka provedbe.

Ukoliko navedeni pokazatelji učinka ne budu ostvareni nakon izvršene usluge, izvođač se obvezuje na povrat svih isplaćenih sredstava.